b'\n_START_ARTICLE_\nGustaf Anton Brakel\n_START_PARAGRAPH_\nGustaf Anton Brakel (17. joulukuuta 1782 Pirkkala \xe2\x80\x93 10. tammikuuta 1853 Tukholma, Ruotsi) oli suomalaissyntyinen mutta suurimman osan el\xc3\xa4m\xc3\xa4st\xc3\xa4\xc3\xa4n Ruotsissa asunut pankkikomissaari ja n\xc3\xa4ytelm\xc3\xa4kirjailija._NEWLINE_Brakelin vanhemmat olivat kapteeni Otto Mauritz Brakel ja Ulrika Renata Boije aj Genn\xc3\xa4s. Otto Brakel omisti Viikin kartanon Nokialla. 11-lapsisen perheen nuorin poika Gustaf Anton Brakel muutti jo 15-vuotiaana Tukholmaan sisarensa luokse. H\xc3\xa4n loi sittemmin Ruotsissa merkitt\xc3\xa4v\xc3\xa4n uran pankki- ja valtiomiehen\xc3\xa4. Brakel nimitettiin pankkikomissaariksi 1813._NEWLINE_Brakelin kirjoittamista n\xc3\xa4ytelmist\xc3\xa4 tunnetuimmat olivat viikinkijumalista kertonut Odin i Svithoid (1826) ja vuonna 1829 valmistunut kolmin\xc3\xa4yt\xc3\xb6ksinen W\xc3\xa4in\xc3\xa4m\xc3\xb6inen-n\xc3\xa4ytelm\xc3\xa4. J\xc3\xa4lkimm\xc3\xa4isen n\xc3\xa4ytelm\xc3\xa4n tapahtumapaikkoina olivat Viikin kartanon mailla sijainnut ikivanha pakanuuden aikainen Junkkarin m\xc3\xa4t\xc3\xa4s-niminen palvontapaikka jossa palvottiin Junkkari-nimist\xc3\xa4 jumalaa sek\xc3\xa4 Siuron Linnavuori._NEWLINE_H\xc3\xa4nen veljens\xc3\xa4 oli Karl Adolf Brakel.'